24. 12. 96 De Europæiske Fællesskabers Tidende Nr. L 335/25 KOMMISSIONENS FORORDNING (EF) Nr. 2479/96 af 18. december 1996 om gennemførelsesbestemmelser for ordningen med minimumsimportpriser for visse bær med oprindelse i Estland, Letland og Litauen, og om fastsættelse af minimumsimportpriserne KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1926/96 af 7. oktober 1996 om indrømmelser i form af EF-told- kontingenter for bestemte landbrugsprodukter og om justering, som en autonom overgangsforanstaltning, af indrømmelser på landbrugsområdet, jf. aftalerne om frihandel og handelsanliggender med Estland, Letland og Litauen, for at tage hensyn til aftalen om landbrug indgået under Uruguay-rundens multilaterale handelsforhand- linger ()), særlig artikel 5, og ud fra følgende betragtninger: Der bør fastsættes gennemførelsesbestemmelser for ordningen med minimumsimportpriser for visse bær, bestemt til forarbejdning, med oprindelse i Estland, Letland og Litauen, jf. bilaget til bilag ] a og I b, bilaget til bilag II b og bilaget til bilag IIl a i forordning (EF) nr. 1926/96; ifølge nævnte bilag fastsættes minimumsimportpriserne for hvert produktionsår under hensyn til udviklingen i priserne for fællesskabsprodukter og indførte produkter, udviklingen i indførte mængder og tendenserne på EF- markedet; priserne bør fastsættes for perioden indtil 30. april 1997, og der bør kunne iværksættes foranstaltninger, hvis minimumspriserne ikke overholdes; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Forarbejdede Frugter og Grøntsager — UDSTEDT FØLGENDE FORORDNING: Artikel 1 1. For de i bilag I anførte produkter og oprindelses- lande fastsættes der for hvert produktionsår minimums- importpriser under hensyn til: () EFT nr. L 254 af 8. 10. 1996, s. 1. — gennemsnittet i de foregående tre år af priserne på fællesskabsprodukter og produkter indført fra de pågældende tredjelande — udviklingen i de indførte produkters markedsandele og udviklingen i anvendelsen af de forskellige præsen- tationsformer af samme produkt. 2. J produktionsåret, der løber fra 1. maj til 30. april, kontrolleres overholdelsen af minimumsimportprisen for hvert produkt og hvert oprindelsesland efter følgende kriterier: — for hver periode på tre måneder i produktionsåret må den gennemsnitlige enhedsværdi af det indførte produkt ikke være lavere end den fastsatte mini- mumsimportpris — for hver periode på to uger må den gennemsnitlige enhedsværdi af det indførte produkt ikke være lavere end 90 % af den fastsatte minimumsimportpris, hvis de i perioden indførte mængder udgør mindst 4 % af de gennemsnitlige mængder af produktet, der blev indført i de tre foregående produktionsår. 3. Hvis kontrollen viser, at et af kriterierne ikke er overholdt, kan Kommissionen anvende de foranstaltnin- ger, der er nødvendige for at sikre, at minimumsimport- prisen overholdes for hvert indført parti, dvs. opkræve udligningsafgift i en periode på højst to eller tre måneder afhængigt af, om det drejer sig om det første eller det andet af disse kriterier. Artikel 2 Minimumsimportpriserne for perioden indtil den 30. april 1997 er fastsat i bilag II til denne forordning. Artikel 3 Denne forordning træder i kraft på syvendedagen efter offentliggørelsen i De Europæiske Fællesskabers Tidende. Den anvendes fra den 1. juli 1996.